google/wiki40b huggingface dataset:
Dominik Baldauf

Karriere

Baldauf ble østerriksk juniormester på sprint i 2009, og han kom på 5.-plass i Alpencup dette året. Ved European Youth Olympic Festival 2009 kom han på 18.-plass på sprinten. 
Ved junior-VM 2010 kom han på 58.-plass på 10 km klassisk. Året etter kom han på 12.-plass på sprinten og 39.-plass på 10 km fri teknikk ved junior-VM 2011. I tillegg deltok han på det østerrikske laget som kom på 6.-plass på stafetten. 
Han deltok igjen ved junior-VM 2012, der han kom på 41.-plass på skiathlon og 23.-plass på sprinten. Han fullførte ikke 10 km klassisk. På stafetten kom Østerrike på 14.-plass. 
I 2013 deltok han ved U23-VM på ski i Liberec, der han kom på 27.-plass på sprinten og 51.-plass på skiathlon. Ved U23-VM 2014 i Val di Fiemme kom han på 45.-plass på sprinten, 40.-plass på 15 km klassisk og 26.-plass på skiathlon. 
Baldauf deltok ved Ski-VM 2015 i Falun, der han fikk 24. beste tid i prologen, men kom på 4.-plass i sin kvartfinale, og ble slått ut. Han endte dermed på 19.-plass på sprinten.
Under VM 2019 i Seefeld ble Baldauf pågrepet, mistenkt for doping. Østerriksk politi bekreftet at Baldauf, hans lagkamerat Max Hauke og kasakhstanske Aleksej Poltoranin hadde erkjent bloddoping.
Troms Distriktslag for Idrett

Troms Distriktslag for Idrett (stiftet 30. juni 1919)) var et organisasjonsledd under Norges Landsforbund for Idrett 
og et fellesorgan for idrett i Troms i perioden 1919-1940.
Troms Distriktlag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Troms Arbeideridrettskrets til
Troms idrettskrets.
Leksand kommune

Geografi

Kommunen ligger ved sørenden av innsjøen Siljan. Österdalälven, renner ut av Siljan ved Leksand tettsted. Store skogarealer på morenegrunn, jordbruksarealer ved Siljan og Österdalälven.
Riksväg 70 går gjennom kommunen. Leksand kommune er knytta til det svenske jernbanenettet gjennom Dalabanan, som har stasjoner i Insjön, Leksand og Tällberg.
Subdvergstjerne

En subdvergstjerne, noen ganger merket som «sd», er lysstyrkeklasse VI i Yerkes klasseindelning av luminositet. De er definert som stjerner med lysstyrke 1,5–2 lavere enn for hovedseriestjerner av samme spektralklasse. I et Hertzsprung-Russell-diagram synes subdvergstjerner å ligge under hovedserien.
Begrepet «subdverger» ble skapt av Gerard Kuiper i 1939 for å referere til en rekke stjerner med anomale spektra som tidligere var merket som «mellomliggende hvite dverger»
Acartus

Utseende

Middelsstor, gråbrunt-spraglete trebukker. Antennene er gjerne noe lengre enn kroppen. Pronotum er bredere enn langt, med en kraftig pigg på hver side. Dekkvingene er litt avsmalnende bakover.

Levevis

Larvene lever i død ved.

Utbredelse

Artene er utbredt i det sørlige og østlige Afrika, nord til Eritrea.
Ilan Goldfajn

Familie

Ilan Goldfajn er sønn av José Jayme og Cyla Goldfajn, og ble gift med Denise Salomao i 1991. Sammen har de tre barn; Gabriel, Maya og Amir.

Utdanning og yrkeserfaring

Goldfajn tok en bachelorgrad i samfunnsøkonomi ved Federal University of Rio de Janeiro, som han fullførte i 1988. Han tok mastergrad i samfunnsøkonomi ved Pontificia University Catolina i Rio de Janeiro i 1991, og en doktorgrad i samfunnsøkonomi ved Massachusetts Institute of Technology i 1995.
Han var assisterende professor ved Brandeis University fra 1995 til 1996, og deretter jobbet han som økonom i Det internasjonale pengefondet fra 1996 til 1999. I 1999 ble han assisterende professor ved Pontifícia Universidade Católica do Rio de Janeiro, en stilling han hadde fram til 2009.
I september 2000 begynte han i sentralbanken, som direktør for økonomisk politikk, en stilling han hadde til juli 2003. Han forlot sentralbanken, og var partner og økonom i Gávea Investimentos fra 2003 til 2006, og fra 2007 til 2008 var han partner i Ciano Investimentos. Fra 2006 til 2009 var han direktør ved Instituto de Estudos de Política Econômica/Casa das Garças (IEPE/CdG). Han ble sjeføkonom og partner i Itaú Unibanco i april 2009, en stilling han hadde til 2016, samtidig som han fra 2013 til 2016 var direktør ved Centro Debate Políticas Públicas.
I juni 2016 overtok han som Brasils sentralbanksjef, etter Alexandre Antonio Tombini.
Luis Ricardo Reyes

Landslaget

Han ble tatt ut i Mexicos tropp til FIFA Confederations Cup 2017 i Russland.
Bill Goldberg

Fotballkarriere

Goldberg spilte college football ved University of Georgia hvor han spilte defensive tackle. Han ble plukket opp av Los Angeles Rams i 11. runde (#302) i NFL Draft 1990.
Han spilte for Rams i 1990-sesongen og for CFL-laget SacraMento Gold Miners og Atlanta Falcons fra 1992 til 1994. Etter å bli kuttet av Falcons ble han plukket opp av det nye laget Carolina Panthers i NFL Expansion Draft 1995, men spilte aldri en kamp for laget. Han var den første spilleren til å bli kuttet av Panthers.
Goldbergs karriere i NFL ble avsluttet da han "tore his lower abdomen off his pelvis". Han hadde ønsker om å returnere etter rehabilitering, men var ikke særlig ettertraktet etter manglende suksess. Goldberg har beskrevet sin spilletid i NFL som "a mixed emotional experience" da han, selv om han oppnådde målet sitt om å nå NFL, ikke hadde oppnådd suksessen han ønsket.
Melodi Grand Prix 2009 (album)

Melodi Grand Prix 2009 er et musikkalbum med Diverse artister som deltok i MGP 2009. Albumet ble utgitt samme år. Albumet lå 12 uker på VG-lista og endte med 3.-plass som beste plassering.
Kierâš

Kierâš er ei enaresamisk nettavis, som kom ut for første gang 6. september 2007. Avisa blir gitt ut av Anarâškielâ servi og redaktør er Petter Morottaja. Avisa kommer ut en gang i uka og inneholder enariskspråklige nyheter, annonser og aktuelle diskusjonsemner. Lapin sivistysseura har løyva redaksjonen penger til drift av avisa.
Ifølge avisa sin redaktør har den 65 lesere.
Poncho

Poncho (uttales påntsjo) er en ermeløs kappe eller skulderplagg i form av et firkantet teppe med en splitt til å stikke hodet gjennom. Ponchoer blir vanligvis laget av varme, vanntette ulltekstiler, men kan også være for eksempel tynne regnkapper av plastmaterialer. Plagget skal stamme fra Peru og er særlig kjent fra tradisjonelle drakter i Sør-Amerika. 
Chamanto er en type dobbeltsidig prydponcho fra Chile, laget av ull med innvevde silketråder. Den mørke sida bæres ut om dagen, den lyse ut om natta.
Ordet poncho kommer fra quechua, som igjen er lånt inn fra språket mapudungun, hvor det heter pontro.
Pyongsong

Administrativ inndeling

Byen er delt inn i 20 dong (nabolag) og 14 ri (landsby).
Igarapava-demningen

Igarapava-demningen er en demning med vannkraftstasjon i elva Rio Grande i Brasil. 
Anlegget har turbiner med installert produksjonskapasitet (ytelse) på 220 MW. Det ble ferdigstilt i 1999, etter fem års bygging.
Gymnastikk under Panamerikanske leker 1983

Gymnastikk under Panamerikanske leker 1983. Gymnastikk var en av flere sporter under de niende Panamerikanske leker som ble arrangert i Caracas i Venezuela fra 14. til 29. august 1983. Det var niende gangen gymnastikk var med i de panamerikanske leker. Det ble kun konkurrert i turn med 14 øvelser, åtte for menn og seks for kvinner. Cuba ble beste nasjon med elleve gullmedaljer foran USA med tre.
Meppen gasskraftverk

Meppen gasskraftverk er et varmekraftverk nær byen Meppen i delstaten Niedersachsen i Tyskland. Det har en installert produksjonskapasitet på 600 MW, fordelt på en blokk med dampturbiner fra Siemens. Brenselkilden er naturgass. Operatør er energiselskapet RWE Energie AG. Anlegget stod ferdig i 1977.
B-såpe

B-såpe var rasjonert såpe brukt til kroppsvask i Norge under andre verdenskrig, og var for nordmenn en av krigens mest kjente erstatningsmidler.
B-såpe skummet nesten ikke og var ikke noe godt vaskemiddel, men den var den eneste såpe som såpefabrikkene fikk lov til å produsere for allment bruk.
Såpen var lik både av utseende og innhold fra de fabrikkene som produserte den. Den inneholdt ca. 20 % såpe (fremstilt av herdet avfallsfett fra sildeoljeproduksjon og av tyske syntetiske fettsyrer). Resten var fyllstoffer (kritt, talkum, leire), bindemiddel som alginat og parfyme.
B-såpe ble produsert av flere såpefabrikker og kunne bare selges mot klipp på rasjoneringskortet.
Filterspiser

En filterspiser eller filtereter er et dyr som henter partikulære næringsemner fra vannmassene eller sedimentene rundt seg gjennom å filtrere ut næringspartikler. Det finnes mange filtreringsmekanismer, blant annet barder, lameller, polypper og flimmerhår. Filtersystemene står normalt i direkte forbindelse med fordøyelsesystemet. Filterspising står i motsetning til spisemåten dyr som søker opp større næringsemner og spiser det direkte. Filterspisere er enten helt eller delvis akvatiske dyr, og flertallet er marine. De regnes som en undergruppe av suspensjonsspisere.

Tidlige filterspisere

Å leve av å filtrere vannmassene er trolig den opprinnelige formen for matfangst hos dyr. Filterspising er eneste levemåte for svamper, og også hos dyrene nærmeste encellede slektninger, krageflagelatene. I nesten alle rekker finnes det filterspisere. Hos ryggstrengdyrene gjelder dette både lansettfisk og sekkedyr. Det er en glidende overgang fra å være en filterspiser som filtrerer vannmassene til å filtrere slam og annet bunnsubstrat for samme formål. Denne gruppen kalles sedimentspisere.
Blant de eldste filterspisende artene man kjenner til er et 520 millioner år gammelt fossil av et inntil ganske nylig ukjent sjødyr, Tamisiocaris borealis, oppdaget på nordspissen av Grønland og beskrevet i tidsskriftet Nature i mars 2014. T. borealis den eldste frittsvømmende større (trolig omkring 70 cm lang) filterspisende arten man kjenner til.

Dagens filterspisere

Svært mange filterspisere er stasjonære, fastsittende organismer, som muslinger, armføttinger, mosdyr, nesledyr, entoprocter og de fleste sekkedyr, men det finnes også frittlevende drivende (planktoniske) filterspisere, som for eksempel salper og larver av mange krepsdyr, og endog aktive dyr som søker opp konsentrasjoner i den akvatiske mikrofaunaen, som krill og større dyr som flamingoer, mange typer fisk (inkludert mange haier) og alle bardehvaler. Faktisk er både verdens største fisk, hvalhaien, og verdens største pattedyr, blåhvalen, filterspiser.
Fastsittende filterspisere har gjerne et skall eller en annen form for beskyttelse mot rovdyr. Blant de mest kjente skallbærende filterspisere er muslinger og armføttinger, men også rur (fastsittende krepsdyr), posthornmark, mosdyr og pterobranchier skiller ut skall som beskyttelse. Entoprocter og sekkedyr har i stedet en seig ytterhud, og salper har en slimkokong som beskytter dem. Lansettfisk graver seg ned i substratet, med bare hode og gjellene stikkende opp.
Savannah State University

Savannah State University er et delstatseid universitet i Savannah i delstaten Georgia i USA. Det ble grunnlagt i 1890 som et av de såkalte Historiske svarte læresteder i USA.
Ved lærestedet var det 3188 studenter og 167 vitenskapelig ansatte i 2006, og dette året var skolepengene US$ 3.178 for studenter folkeregistrert i Georgia. Undervisningen gis opp til mastergradsnivå.
Maldonado

Historie

Maldonado ble grunnlagt i 1755 av Joaquín de Viana.

Kultur

Maldonado har flere museer, Museo Mazzoni, Museo Didáctico Artiguista og Museo Museo San Fernando.
Ylläs–Levi Ski Marathon 2018

Ylläs–Levi Ski Marathon 2017 var et 70 km langt skirenn, som gikk fra Ylläs til Levi i Lappland nord i Finland. Dette var andre gang rennet var en del av Ski Classics. 
I tillegg til Ski Classics-rennet på 70 km ble det arrangert et langrenn på 55 km, dette ble vunnet av Andrej Krasnov (herreklassen) og Heidi Rognli Heimdal (kvinneklassen).
Lambertseter Idrettsforening

Lambertseter Idrettsforening (stiftet 10. april 1945) er en friidretts- og fotballklubb på Lambertseter i Oslo. Klubben ble stiftet i 1945 som Høgda Idrettsforening. Navnet spilte på stedene klubben opprinnelig rekrutterte fra, Bekkelagshøgda og Nordstrandshøgda. 1. oktober 1952 ble det vedtatt å endre navn til Lambertseter Idrettsforening for å knytte seg til drabantbyen og idrettsanlegget som ble laget for drabantbyens første innbyggere.
Lambertseter IF er tilknyttet Norges Idrettsforbund, og har siden oppstart representert de fleste grener innen friidrett og fotball. I dag driver klubben idrettene Sprintløp (60m, 100m, 200m og hekkeøvelser), lengdehopp, høydehopp og kulestøt, sammen med fotball for alle årsklasser.
Klubben bruker Lambertseter stadion som treningsarena, sammen med en gruppe fotballbaner i Lambertseterparken.
Ferencváros

Ferencváros, som betyr «Franks by» er en bydel (IX) i Budapest. Bydelen er også hjemsted for Ungarns mest kjente fotballag, Ferencvárosi Torna Club.
Bydelens største severdigheter er det nye nasjonalteatret som ble bygget i 2002 og og Kunstpalasset.
Maiernigg

Maiernigg er en liten bosetning i det sørlige Kärnten i Østerrike og inngår i kommunen Maria Wörth. Det er et feriested med et strandbad ved Wörthersee. Stedet er blant annet kjent for bygningen «Villa Schwarzenfeld» i gammeltysk stil og Gustav Mahlers bolig.
Hårkollen

Hårkollen er et tettbebygd område og en grunnkrets øst på Nøtterøy i Færder kommune. Grunnkretsen har 801 innbyggere.

Geografi

Hårkollen var opprinnelig kun en skogkledd kolle, men en intensiv utbygging fra og med 1970-tallet har gjort stedet til et av de større tettstedene på Nøtterøy.
I vest grenser Hårkollen til Oserød, i nord til Skallestad og i øst mot Arås og Ulvø. I sør grenser Hårkollen mot Oterbekk og Petterød.

Skoler og barnehager

Hårkollen hadde lenge sin egen barneskole, men denne ble lagt ned i 2004 og erstattet av Oserød skole. Det gamle lokalet til Hårkollen skole har nå blitt til Hårkollen barnehage, en av tre barnehager i Hårkollen. Skallestad barnehage og Oserød barnehage er de andre. Oserød Barnehage har Oserød skole som nærmeste nabo.

Idrett

Hårkollen har ett idrettsanlegg, Hårkollhallen. Hallen er primært i bruk som håndballhall og har parkettdekke. Det har fra tid til annen også vært arrangert større arrangementer innen andre idretter, for eksempel innen badminton. Flere idrettsklubber og idrettsgrener trener i Hårkollhallen. Oserød skole benytter Hårkollhallen til sin gymnastikkundervisning.

Kulturminner

Like nord for Hårkollen er det registrert tre kulturminner: en brønn med ukjent datering, en bygningsruin fra etterreformatorisk tid og et steingardgjerde med ukjent datering.
Get Out

Handling

Chris Washington (Daniel Kaluuya) blir med sin hvite kjæreste Rose (Allison Williams) til familiens landlige gods. Han er bekymret for at de ikke vil like ham fordi han er mørkhudet, men kjæresten beroliger ham med at han har ingenting å frykte. Det tar ikke lang tid før Chris begynner å ane ugler i mosen. Godsets afroamerikanske tjenerskap oppfører seg som bisarre, passive zombier. Familiens venner er i overkant interesserte i få vite alt om ham og hans rases fortreffeligheter.
Naturviterne

Naturviterne er en norsk fagforening for akademikere med naturvitenskapelig utdanning og kompetanse. Naturviterne organiserer 6601 akademikere og naturvitere i både privat og offentlig virksomhet og er tilsluttet hovedsammenslutningen Akademikerne.
Naturviternes ble dannet i 1961. Røtter strekker seg imidlertid over 100 år bakover i historien. Norsk Naturforvalterforbund var den direkte forløperen, og forut for det, Norsk Landbruksakademikerlag. Alt på 1890 tallet følte akademikere behov for å organisere sine felles faglige interesser bedre og etablerte i årenes løp Norsk Forstmannsforening. Organisasjonen fikk sitt nåværende navn i 2007.
Maurikios

Bakgrunn

Maurikios var en framtredende general i sin ungdom og kjempet med hell mot det persiske Sasanideriket.

Keiser

Straks han ble keiser førte han krigen mot perserne til seier og utvidet rikets østlige grenser dramatisk. Han giftet sin datter med kong Khosrau II av Persia.
Keiser Maurikios drev også omfattende krigføring på Balkan mot avarer (et tyrkisk eller asiatisk nomadisk folk), og presset dem nordover og over elven Donau ved 599.
I vest etablerte keiser Maurikios to store delvis selvstyrte provinser kalt for eksarkater, styrt av eksarker, visekonger, av keiseren. I Italia etablerte Maurikios eksarkatet i Ravenna i 584, det første virkelige forsøket fra imperiets side for å bremse langobardenes framrykning. Med opprettelsen av eksarkatet i Afrika i 590 sikret han ytterligere Østromerrikets kontroll i den vestlige delen av Middelhavet.
Maurikios' styre slet med økonomiske vanskeligheter og bortimot konstant krig. I 602 tok den misfornøyde generalen Fokas tronen, og fikk Maurikios og hans seks sønner henrettet mens de tre døtrene og hustruen ble spart og sendt i kloster. Denne hendelsen og kuppet kom til å bli katastrofal for riket. Det satte i gang en ødeleggende krig mot Persia som gjorde begge rikene hjelpeløse mot framveksten av de muslimske angrepene. Hans styre er relativt godt dokumentert i senantikken, særlig av historikeren Theophylaktos Simokates.
Keiser Maurikios selv er forfatter av Strategikon, en håndbok i krigføring som påvirket europeiske militære i bortimot et millennium. Maurikios framstår som en av de siste keisere hvis rike fortsatt hadde stor likhet med Romerriket i tidligere århundrer.
Robert Whitehead

Utdanning

Robert Whitehead utdannet seg til ingeniør ved «Manchester's Mechanics Institute», og jobbet etter det ved et skipsverft i Toulon i Frankrike. Siden fikk han jobb som konsulentingeniør i Italia, før han flyttet til Trieste, ved Adriaterhavet. Whiteheads arbeid i Trieste ble lagt merke til av grunnleggerne av et metallverksted, Fonderia Metalli, i Fiume i det som i dag er Kroatia. I 1856 tiltrådte Whitehead som daglig leder for metallverket, døpte det om til Stabilimento Tecnico di Fiume og begynte å produsere skipsdampmaskiner.

Luppis - møte med en oppfinner

Giovanni Biagio Luppis var en lokal ingeniør, som Whitehead kontaktet på grunn av Luppis arbeid med å konstruere en selvgående torpedo. Torpedoen ble drevet fremover av komprimert luft, men manglet styresystemer for å få den til å gå i rett bane og rett dybde.

Den første torpedo

Den første fungerende torpedoen Whitehead konstruerte ble kalt Minenschiff: Mineskip. Den ble presentert for den østerrikske marinen 21. desember 1866. Den østerrikske kanonbåten «Gemse» ble modifisert for å føre et torpedorør, og var således det første skipet som førte torpedoer som våpen – om enn kun for testing. 
Få år senere, i 1870, klarte Whitehead å konstruere en torpedo som gikk med 7 knops fart og med en rekkevidde på litt over 600 meter. 
De viktigste funksjonene Whitehead gav torpedoene sine, var evnen til å holde en rett, stø kurs, og å holde en forhåndsinnstilt dybde. Dybden ble styrt av en hydrostatisk pendel, en slags balansevekt styrt av trykk utenfor torpedoen. Kursen ble holdt rett ved et gyroskop, oppfunnet kun få år før. 
Fabrikken Whitehead styrte gikk derimot konkurs, og Whitehead opprettet i stedet Torpedo- Fabrik von Robert Whitehead i 1875. Whiteheadtorpedoene var lenge de eneste på markedet, og hemmelighetene bak dem ble holdt skjult for allmennheten. 
Norge bestilte sine første torpedoer, i samarbeid med den svenske marinen, i 1875. Verdens første torpedobåt, altså den første båt konstruert med det mål for øye å føre torpedoer, var den norske torpedobåten «Rap». 
«Blücher» ble senket av gamle whiteheadtorpedoer fra Oscarsborg den 9. april 1940. Den gang var de selvsagt håpløst utdatert – men fungerte fremdeles.
Institutt for musikkvitenskap

Institutt for musikkvitenskap (IMV) (1958–) er et institutt under Det humanistiske fakultet ved Universitetet i Oslo.
Ved Institutt for musikkvitenskap arbeides det med undervisning, forskning og formidling innenfor hele bredden av musikkvitenskapelige perspektiver, emner og ferdigheter. Instituttet har 45 ansatte og engasjerer i tillegg et 30-talls profesjonelle utøvere som gir studentene instrumentalundervisning. Hvert år tas det opp ca 100 nye studenter på bachelor-, master- og ph.d.-programmene. Musikkvitenskap er et tverrdisiplinært fag. Forskning og undervisning ved instituttet skjer i aktivt samspill mellom humanister, samfunnsvitere, teknologer og kunstnere. Studentene arbeider med teoretiske og metodiske perspektiver i kombinasjon med teknologistøttet musikkproduksjon og egen utøverpraksis.
IMV er det det største musikkvitenskapelige miljøet i Norden og har internasjonalt profilerte forskningsmiljøer og avtaler om studentutveksling med et titalls renommerte utenlandske universiteter og høgskoler. Kandidater utdannet ved instituttet er sysselsatt innenfor undervisning og forskning og i en bred vifte av yrker i institusjoner, organisasjoner og bedrifter i musikklivet og musikkbransjen.
Implantat

Et implantat i medisinsk/odontologisk forstand er en fysisk gjenstand eller materiale som med hensikt er innført i kroppen for å bedre helsesituasjonen og livskvaliteten. Det er oftest snakk om syntetiske og bearbeidede biomaterialer, til forskjell fra transplantater som er et organ eller vev som overføres fra et annet menneske (allotransplantat) eller fra personen selv (autotransplantat). Et xenotransplantat er et vev eller organ fra f.eks. dyr. Xenotransplantasjon kan reise flere etiske og medisinske problemstillinger. Noen ganger er implantatet beregnet på å vokse sammen med eller støtte innvekst av nytt vev. Dette kalles et graft. Som følge av utviklingen innen bl.a. bioteknologi og biomaterialteknologi blir det trolig mindre tydelige skiller mellom syntetiske implantater, grafts og transplantater.
Xiushui

Xiushui (kinesisk: 修水县; pinyin: Xiūshuǐ Xiàn) er et fylke i provinsen Jiangxi i Folkerepublikken Kina. Det ligger innen byprefekturet Jiujiang.
I 1999 hadde fylket et folketall på 768 493 innbyggere.
Judas, Jesu bror

Judas, Jesu bror er en av Jesu brødre og søstre som nevnes i Det nye testamente.

Biologiske fullbrødre eller annen tilknytning til Jesus?

Katolikker, ortodokse, og de protestantiske reformatorer (Martin Luther, Huldrych Zwingli, Jean Calvin) har fra så tidlig man har kildebelegg fra vært av den overbevisning at ordet bror og søster ikke betyr det man i norsk dagligtale primært ville anta: Biologiske barn av felles foreldre. Men derutover har oppfatningene spriket: Søskenbarn? Nevøer/nieser? Andre nære slektninger?
I modernere protestantisme mener man i hovedsak at det må dreie seg om biologiske søsken, barn av jomfru Maria. Denne forståelsen er også den mest utbredte ved de lutherske teologiske læresteder i Norge.
Norgesmesterskapet i alpint 1969

Norgesmesterskapet i alpint 1969 var det norske mesterskapet i alpin skiidrett. Mesterskapet ble arrangert i Hemsedal fra 21. til 23. februar.
Trikkestallen

Trikkestallen ble bygget i 1899, som verksted og vognhall for Kristiania Sporveisselskab. Den ligger på Torshov i Oslo.
Trikkestallen kulturhus åpnet 18. februar 2003. Institusjonene Ungmedia og Oslo Nye Dukketeater holder til i Trikkestallen, i tillegg til At Tickle Toes, Norges eneste steppdansskole. Danseskolen benytter lokaler som også leies ut til selskaper og andre arrangementer.
Den Norske Skole Gran Canaria

Den Norske Skole Gran Canaria er en norsk skole i dalen Barranco de la Verga i Mogán kommune på Gran Canaria. Skolen er godkjent ifølge friskoleloven som norsk grunnskole og norsk videregående skole studieforberedende. Skolen, som også går under navnet Colegio Noruego, hadde 13 elever ved starten i 1974, og har hatt opptil 350 elever på det meste. Det er omtrent 40 ansatte. Skolen hadde tidligere internat for elever, dette er lagt ned. 
Skolen har også kontrakt med Rikshospitalet avd. klimareiser. Hvert skoleår kommer åtte grupper av barn og ungdom med kronisk lungesykdom eller atopisk eksem. De er fire uker på Gran Canaria for å pleie sin helse under det utmerkede klimaet. Rikshospitalet stiller med norsk helsepersonell.
Skolen kan tilby både barneskole, ungdomsskole og videregående skole (studiespesialiserende).